CELEX: 62011CO0029
Language: mt
Date: 2011-04-08 00:00:00
Title: Digriet tal-Qorti tal-Ġustizzja (il-Ħames Awla) tat-8 ta' April 2011. # Aurora Elena Sfichi vs Direcţia Generală a Finanţelor Publice Suceava et. (C-29/11) u Adrian Ilaş vs Direcţia Generală a Finanţelor Publice Suceava et. (C-30/11). # Talbiet għal deċiżjoni preliminari: Tribunalul Suceava - ir-Rumanija. # L-ewwel subparagrafu tal-Artikolu 104(3) tar-Regoli tal-Proċedura - Taxxi interni - Artikolu 110 TFUE - Taxxa fuq it-tniġġis miġbura mal-ewwel reġistrazzjoni ta' vetturi bil-mutur. # Każijiet Magħquda C-29/11 u C-30/11.

Digriet tal-Qorti tal-Ġustizzja (Il-Ħames Awla) tat-8 ta’ April 2011 – Sfichi u Ilaş vs Direcţia Generală a Finanţelor Publice
            Suceava et
      (Kawżi magħquda C-29/11 u C-30/11)
      “L-ewwel subparagrafu tal-Artikolu 104(3) tar-Regoli tal-Proċedura – Taxxi interni – Artikolu 110 TFUE – Taxxa fuq it-tniġġis miġbura mal-ewwel reġistrazzjoni ta’ vetturi bil-mutur”
      Dispożizzjonijiet fiskali - Taxxi interni - Taxxa fuq it-tniġġis imposta fuq vetturi bil-mutur mal-ewwel reġistrazzjoni tagħhom
         fit-territorju nazzjonali (Artikolu 110 TFUE) (ara l-punti 23-26 u d-dispożittiv)
      
      Suġġett 
      
         
               Talba għal deċiżjoni preliminari - Tribunalul Suceava - Reġistrazzjoni ta’ vetturi użati preċedentement irreġistrati fi Stati
                  Membri oħra - Leġiżlazzjoni nazzjonali li tissuġġetta l-ewwel reġistrazzjoni ta’ dawn il-vetturi għall-ħlas ta’ taxxa ambjentali,
                  filwaqt li l-vetturi użati li huma diġà preżenti fis-suq nazzjonali huma eżenti mill-imsemmija taxxa meta jerġgħu jiġu rreġistrati
                  - Kompatibbiltà tal-leġiżlazzjoni nazzjonali mal-ewwel u t-tieni paragrafi tal-Artikolu 110 TFUE - Xkiel għall-moviment liberu
                  tal-merkanzija.
               
            Dispożittiv 
      L-Artikolu 110 TFUE għandu jiġi interpretat fis-sens li jipprekludi li Stat Membru jistabbilixxi taxxa fuq it-tniġġis li hija
         imposta fuq vetturi bil-mutur meta dawn jiġu rreġistrati għall-ewwel darba f’dan l-Istat Membru, jekk din il-miżura fiskali
         hija stabbilita b’tali mod li tiskoraġġixxi t-tqegħid fiċ-ċirkulazzjoni, fl-imsemmi Stat Membru, ta’ vetturi użati mixtrija
         fi Stati Membri oħra, mingħajr madankollu ma tiskoraġġixxi x-xiri ta’ vetturi użati li jkollhom l-istess età u li jkunu fl-istess
         kundizzjoni fir-rigward tal-użu li jkun sar minnhom fis-suq nazzjonali.